《闻蔡中舍从善南擢》
明代·石宝

交贫已恨眼中稀，谁遣南云拂子衣。神马又逢雷雨变，高鸿宁为稻梁肥。

青春行李三千卷，落日孤桐十几徽。何处别魂销易尽，江郊极目草菲菲。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。